Številka: 032-3/2010-27

**ZAPISNIK**

22. redne seje Občinskega sveta občine Rogašovci, ki je bila **v petek, 6. 9. 2013, ob 18. uri** v prostorih kulturne dvorane v Svetem Juriju 13 b. Sejo je vodil župan občine, Edvard Mihalič.

**Prisotni**:

* župan občine Edvard Mihalič
* člani občinskega sveta: Suzana Turha, Julijana Meckar, Anton Buček, Marija Mekiš, Jožica Fükaš, Karel Horvat, Andrej Kisilak, Simon Kranjec, Drago Kikec, Majda Bunderla, Jožef Bagar, Stanko Baranja, Branko Novak ;
* Marija Saje tajnica občine, poslovna sekretarka Simona Janič, Dragica Tomović, finančnik II, Nataša Hašaj- sam. strok. delavka

**Ostali prisotni**: Aleksander Mencigar – ravnatelj OŠ Sv. Jurij

**Odsotni**: Andreja Nemec, Martin Ficko – člana občinskega sveta.

***Tč. 1– Otvoritev seje in ugotovitev sklepčnosti***

Župan je pozdravil vse navzoče in ugotovil, da je občinski svet sklepčen ( prisotnih 13 članov občinskega sveta).

***Tč. 2–Obravnava in potrditev dnevnega reda***

Na predlagani dnevni red ni bilo pripomb, zato je bil le ta potrjen in izglasovan s sklepom:

**S K L E P št. 227**

**Sprejme se naslednji DNEVNI RED:**

1. **Otvoritev seje in ugotovitev sklepčnosti.**
2. **Obravnava in potrditev dnevnega reda.**
3. **Pregled in potrditev zapisnika 21. seje Občinskega sveta Občine Rogašovci.**
4. **Pregled in potrditev zapisnika 8. Dopisne seje Občinskega sveta Občine Rogašovci**
5. **Poročilo o izvrševanju proračuna Občine Rogašovci v prvem polletju 2013.**
6. **Rebalans proračuna Občine Rogašovci za leto 2013, Obravnava in sprejem Sprememb letnega načrta št. 1 ravnanja z nepremičnim premoženjem občine Rogašovci za leto 2013, Sklep o določitvi odstotka vrednosti pravnih poslov, ki jih lahko župan sklene ne glede na njihovo vključenost v veljavni načrt ravnanja s stvarnim premoženjem.**
7. **Odlok o spremembah in dopolnitvah Odloka o ustanovitvi organa skupne občinske uprave »Medobčinska inšpekcija in redarstvo« - druga obravnava**
8. **Potrditev sistemizacije JZ OŠ Sveti Jurij za šolsko leto 2012/2013 za VVE.**
9. **Sklep – cena knjige »od Ledavskega jezera do Sotinskega brega«**
10. **Pobude in vprašanja.**
11. **Razno.**

**Pred glasovanjem je bilo prisotnih 13 članov** občinskega sveta, od tega je 13 **članov glasovalo ZA**. **DNEVNI RED**  **JE BIL POTRJEN.**

***Tč. 3– Pregled in potrditev zapisnika 21. redne seje Občinskega sveta Občine Rogašovci***

Pripomb na zapisnik 21. redne seje občinskega sveta ni bilo, zato je bil dan na glasovanje

**S K L E P št. 228**

**Potrdi se zapisnik 21. redne seje Občinskega sveta Občine Rogašovci.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Tč. 4 – Pregled in potrditev zapisnika 8. Dopisne seje Občinskega sveta Občine Rogašovci***

Na zapisnik 8. Dopisne seje ni bilo pripomb, zato je bil dan na glasovanje

**S K L E P št. 229**

**Potrdi se zapisnik 8. dopisne seje Občinskega sveta občine Rogašovci.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Tč. 5 – Poročilo o izvrševanju proračuna Občine Rogašovci v prvem polletju 2013***

Polletno poročilo je predstavila Dragica Tomović. Povedala je, da je polletno poročilo pripravljeno v skladu z 63. členom Zakona o javnih financah.

Realizacija, ugotovitve in odstopanja polletnega poslovanja v primerjavi s sprejetim proračunom 2013:

* Realizacija prihodkov v prvem polletju v višini 35,3 % načrtovanih celotnih odhodkov proračuna to je 1.598.363,65 EUR ter realizacija odhodkov v višini 39,6 % od načrtovanih celotnih odhodkov proračuna to je 1.877.810,80 EUR,
* poslovanje občine je v prvem polletju potekalo dokaj nemoteno, likvidnostne težave so se pojavile s financiranjem projekta Ureditev trga Svetega Jurija. Na podlagi razpisa Ministrstva za kmetijstvo in okolje - Program razvoja podeželja ukrep 322 - Obnova in razvoj vasi, občina za ta projekt pričakuje 382.758,17 EUR. Zahtevek za nakazilo odobrenih sredstev mora občina oddati do 30.9.2013, ob tem pa morajo biti poravnani vsi stroški. Zaradi tega je občina tudi najela likvidnosti kredit v višini 382.000,00 EUR.
* Občina Rogašovci na dan 30. 6. 2013 nima, razen že navedenih zadržanih 5% pogodbenih sredstev za izgradnjo kanalizacije – 1. faza, zapadlih neporavnanih obveznosti,
* poraba na nekaterih postavkah odhodkov presega 50 % planirane realizacije, za določene programe so bili stroški v prvi polovici leta zaradi dinamike realizacije in plačil obveznosti višji,
* neuravnoteženost med prejemki in izdatki proračuna v času izvrševanja proračuna, pri kapitalskih, transfernih prihodkih in prejetih donacijah,
* povečanje porabe na področjih, ki so neposredno vezana na tekoče transferje, medtem ko dinamika realizacije nekaterih investicij zaradi prijav na javne razpise zaostaja za planirano.

Pričakuje se, da bo večji del proračunske porabe realiziran prav v drugi polovici leta, kar je vezano na realizacijo sredstev iz naslova javnih razpisov ter z izvajanjem investicij. Na samo realizacijo pa vplivajo tudi plačilni roki, saj je del planiranih projektov že fizično izveden, ni pa še finančno, kar je vezano na plačilne roke izvajalcem (30 dni od datuma prejema računa skladno z Zakonom o izvrševanju proračunov RS).

Iz realizacije v prvem polletju 2013 je razvidno tudi, da bo na posameznih področjih potrebno zagotavljati dodatna proračunska sredstva (najbolj izstopa postavka 4013001 Upravljanje in tekoče vzdrževanje lokalnih cest in javnih poti), načrtovani prejemki in izdatki se bodo lahko uravnovesili le z rebalansom proračuna.

Julijana Meckar pa je prisotnim predstavila razpravo članov odbora za proračun in finance ter predsednikov delovnih teles, kjer je bila izpostavljena naslednja vsebina:

* zaključek investicije Ureditev prostorov občinske uprave v mansardi OŠ Sveti Jurij;
* sofinanciranje obnove župnišča župnije Sv. Jurij;
* strošek najema likvidnostnega kredita;
* poravnava pravdnih stroškov »prevozi otrok na nevarnih lokacijah«;
* visoki stroški zavetišča oziroma oskrbe živali;
* nestrinjanje glede nakupa Dajčovega mlina; nakup mlina je bil opravljen preden je bilo dogovorjeno kdo bo z mlinom upravljal in kako se bo mlin uredil; poleg tega bodo potrebna dodatna sredstva za dokončno obnovo tega mlina;
* povečanje sredstev za investicijo Izgradnja kanalizacije v Občini Rogašovci -1. faza v višini 66.000,00 EUR; zastavlja se vprašanje ali projektant oz. nadzorni organ ni imel zadostne kontrole nad samo investicijo, ker je prišlo do velike podražitve investicije;
* z zaračunavanjem dajatev in prispevkov (okoljska dajatev za odpadne vode in komunalni prispevek) je občina postala draga za občana;
* pregledati in uskladiti pravilnike o sofinanciranju društev;
* velik del sredstev namenjenih za nagrade študentom.

**RAZPRAVA**

Ker je bila najbolj sporna tematika nakup Dajčevega mlina je **župan** povedal, da mora biti občina lastnik tega objekta, v kolikor se želi prijaviti na posamezen razpis, poleg tega pa je občinski svet s sprejemom proračuna občine za leto 2013 potrdil, da se nakup tega mlina lahko izvrši, saj ni bilo vloženega nobenega amandmaja niti posebej sprejetega sklepa. O tej zadevi se je res večkrat razpravljalo, podani so bili tudi nekateri predlogi in določena nestrinjanja, vendar pa je bil to le del razprave pri posameznih točkah na sejah občinskega sveta.

Opozoril je člane občinskega sveta, da ko dajejo informacije javnosti o delu občine, naj uporabljajo točne podatke iz zapisnikov sej OS ali pridobijo ustrezno informacijo na občinski upravi. Izrazil pa je tudi nestrinjanje z izjavo »da smo draga občina«, ki jo je na seji odbora za proračun in finance podala Julijana Meckar. V zadnjih 8 letih občina ni zapravljala, ampak je varčevala na raznih področjih, občanom pa ni zaračunavala dajatev, ki so jih ostale občine že imele.

**Andrej Kisilak** je vprašal, ali je v projektu Učna pot ob Ledavi v povezavi z Dajčevim mlinom in ali lahko občina odkupi nazaj zgradbo šole v Serdici?

Župan je odgovoril, da bo Dajčev mlin zajet v projektu poti ob Ledavi. Glede odkupa stare šole v Serdici pa je župan odgovoril, da je potrebno preveriti, ali je pravno izvedljivo, da občina zahteva vračilo zgradbe.

Druge razprave ni bilo.

**Občinski svet se je seznanil s Poročilom o izvrševanju proračuna občine Rogašovci v prvem polletju.**

***Tč. 6 - Rebalans proračuna Občine Rogašovci za leto 2013, Obravnava in sprejem Sprememb letnega načrta št. 1 ravnanja z nepremičnim premoženjem občine Rogašovci za leto 2013, Sklep o določitvi odstotka vrednosti pravnih poslov, ki jih lahko župan sklene ne glede na njihovo vključenost v veljavni načrt ravnanja s stvarnim premoženjem***

Dragica Tomović je v uvodu te točke povedala, da je bil rebalans proračuna potreben zaradi nekaterih dejstev, ki narekujejo spremembo proračuna in tudi njegovih letnih ciljev. Do največjih sprememb prihaja na naslednjih postavkah:

- Upravljanje in tekoče vzdrževanje občinskih cest – glede na dosedanjo realizacijo in pričakovanja do konca leta se predlaga povečanje postavke. Razlog za povečanje je posledica dolge zime in s tem obširnejše delovanje zimske službe ter več vzdrževanja na cestiščih;

- Most čez Ledavo v naselju Serdica - znatno odstopanje projektantskih cen v primerjavi z ponudbenimi – ponudbena vrednost projekta je znatno višja od projektantske vrednosti,ki pa je bila upoštevana v predlogu proračuna za leto 2013;

- Izgradnja kanalizacije v občini Rogašovci – 1. Faza - dodatna dela na čistilni napravi Pertoča in Sv. Jurij, na izvedbo povezave kanalizacijskega omrežja v Rogašovcih, izdelave dopolnitve PID-ov, nadvišanja prečrpalnega jaška, na izvedbo priključka meteorne vode v Rogašovcih;

- Izgradnja kanalizacije – 2. Faza (Sv. Jurij-Rogašovci zahod) – v proračunu je bil načrtovan prihodek v višini 597.847,50EUR, kolikor tudi znašajo sredstva v skladu s podpisano pogodbo MGRT. Ker pa se bo investicija izvajala v dveh letih (zahtevke za l. 2013 je potrebno oddati najkasneje do 30.9.2013), se sredstva v višini 235.650,00 EUR prenašajo v leto 2014.

Odbor za proračun je predlog rebalansa obravnaval na svoji seji, Julijana Meckar kot predsednica odbora pa je povedala, da člani odbora nimajo zadržkov glede rebalansa, zato predlagajo občinskemu svetu, da predlog rebalansa sprejme.

Anton Buček je izrazil bojazen, da ne bo prišlo do realizacije projekta Most čez Ledavo v Serdici v letošnjem letu oz. pred zimo.

Druge razprave ni bilo, zato je župan predlagal v sprejem naslednje sklepe:

**S K L E P št. 230**

**Sprejme se Rebalans proračuna občine Rogašovci za leto 2013 v prvi obravnavi.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

**S K L E P št. 231**

**Sprejme se Rebalans proračuna občine Rogašovci za leto 2013 v drugi obravnavi.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

**S K L E P št. 232**

**Potrdijo se Spremembe letnega načrta št. 1 ravnanja z nepremičnim premoženjem Občine Rogašovci za leto 2013 v predlagani vsebini.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

**S K L E P št. 233**

**Sprejme se Sklep o določitvi skupne vrednosti pravnih poslov, ki niso predvideni v veljavnem načrtu ravnanja z nepremičnim premoženjem Občine Rogašovci za leto 2013 v predlagani vsebini.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Tč. 7 – Odlok o spremembah in dopolnitvah Odloka o ustanovitvi organa skupne občinske uprave »Medobčinska inšpekcija in redarstvo« - druga obravnava***

V uvodu te točke je kratko obrazložitev podala Nataša Hašaj. Občina Rogašovci je svoje pripombe na vsebino odloka podala že pri prvi obravnavi, te pripombe so bile upoštevane s strani pripravljavca odloka, tako da dodatnih sprememb ni bilo.

Člani občinskega sveta niso imeli nobenih pripomb, zato je župan dal na glasovanje

**S K L E P št. 234**

**Občinski svet Občine Rogašovci sprejme predlagan Odlok o spremembah in dopolnitvah Odloka o ustanovitvi organa skupne občinske uprave “Medobčinska inšpekcija in redarstvo” v drugi obravnavi.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Točka 8 - Potrditev sistemizacije JZ OŠ Sveti Jurij za šolsko leto 2012/2013 za VVE***

Ravnatelj OŠ Aleksander Menicgar je občinski svet seznanil s vpisom v vrtec za šol. leto 2013/14, z oblikovanjem oddelkov vrtca, fleksibilnim normativom, predlogom sistemizacije, nadstandardnimi dejavnostmi in poslovnim časom vrtca.

Člani občinskega sveta niso imeli pripomb na predlog sistemizacije, zato je župan dal na glasovanje

**S K L E P št. 235**

**I.**

**Potrdi se predlog sistemizacije delovnih mest za vrtec pri JVIZ OŠ Sveti Jurij za šolsko leto 2013/2014 kot sledi po deležih delovnih mest v skladu z normativi**

Za pripravo in razdeljevanje hrane je potrebno skupaj **14 ur** kar znaša 1,75

Za čiščenje (normativ je 600m2 ) VVE: (P) 106,56 m2+ (ROG.) 154,65 m2 + (Sv.J) 339 m2

= **600,21 m2** 1,00

Za pranje (normativ je 60 kg perila/dan) **17,5kg** : 60kg = 0,292 0,29

Hišnik (normativ 18-2=16 oddelkov -1) **6** :16=0,375 0,38

za prevoz hrane **81,2 minut**; 81,2 min : 480 = 0,17

Organizator prehrane na 60 oddelkov 1= **6** : 60 0,10

Organizator zdravstveno-higienskega režima na 60 oddelkov 1= **6** : 60 0,10

Administrativno računovodski delavci (15 odd =1+1 del.) 6 :15x2 0,80

Svetovalna služba = 6 : 30 0,20

Strokovni delavci: **vzgojitelji**  **drugo starostno obdobje** P (1)+ Sv.J.(3) 4,00 **Pomočniki** P (1,31) + Sv. J. (2) 3,31

Strokovni delavci **jaslice:** vzgojitelj 2,00

pomočnik 1,0+0,69 1,69

Pedagoški vodja (1 oddelek–12 ur PV, za vsaka 2 oddelka več +2 uri) 6 oddelkov =17 ur

17 : 40 = 0,425 0,43

Vodstveni delavci za 14 odd 1; 6:14=0,428 0,43

**SKUPAJ: 16,65 delovnih mest**

**II.**

**Potrdi se nadstandardna dejavnost za športni krožek in nemški jezik vsaki po eno uro na teden.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Tč. 9 - Sklep – cena knjige »od Ledavskega jezera do Sotinskega brega«***

Zaradi velikega povpraševanja po monografiji, je župan predlagal, da se določi enotna cena za komad knjige. Neto strošek za komad knjige je 17,77 EUR. 22% DDV znaša 3,91 EUR, skupaj 21,68. Člani občinskega sveta so bili mnenja, da bi naj cena knjige bila 22,00 EUR.

Župan je predlagal v sprejem

**S K L E P št. 236**

**Cena knjige »OD LEDAVSKEGA JEZERA DO SOTINSKEGA BREGA« znaša 22,00 EUR z DDV.**

**Pred glasovanjem je bilo prisotnih 13 članov** občinskega sveta, od tega je **12 članov glasovalo ZA**.

Sklep **JE BIL sprejet.**

***Tč. 10 – Pobude in vprašanja***

**Simon Kranjec** je povedal, da ima PGD Sotina težave pri nabavi nove cisterne, zato razmišljajo, da bi se nabavi odpovedali. Župan jih je opozoril naj občinsko upravo o tem pismeno obvestijo.

**Karel Horvat** se ne strinja z razdelitvijo sredstev iz razpisa Sofinanciranje športa v letu 2013, saj komisija po njegovem mnenju ne upošteva kriterijev za vsa društva enako.

**Julijana Meckar** je kot članica te komisije odgovorila, da dela komisija korektno in v skladu s pravilnikom.

**Jožef Bagar** pa je predlagal, da naj občinska uprava pripravi pregled razdelitve sredstev po letih in po društvih.

Župan je člane občinskega sveta seznanil z možnostjo ukinjanja pismonošev na pošti v Rogašovcih. Po neuradnih informacijah bi naj prišlo do reorganizacije pošte v Rogašovcih - preselitev pismonoš v enoto Kuzma. Izrazil je nestrinjanje in apeliral na člane občinskega sveta, da v obliki protesta preprečijo morebitno reorganizacijo.

Člani OS so prav tako izrazili nestrinjanje z reorganizacijo, zato je župan dal na glasovanje

**S K L E P št. 237**

**Občinski svet Občine Rogašovci izraža protest proti ukinitvi pismonoš na pošti v Rogašovcih.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

***Tč. 11 – Razno***

Župnija Sveti Jurij je na Osnovno šolo Sveti Jurij naslovila prošnjo za odobritev izvajanja verouka v prostorih šole, in sicer zaradi dotrajanosti objekta, v katerem se je do sedaj izvajal verouk. Šola je občino zaprosila za mnenje k tej prošnji, zato so člani občinskega sveta pozvani, da se opredelijo glede uporabe prostorov za izvajanje verouka v šoli.

Člani OS so bili za izvajanje verouka v prostorih šole, zato je župan predlagal v sprejem

**S K L E P št. 238**

**Občinski svet Občine Rogašovci soglaša z izvajanjem verouka v prostorih Osnovne šole Sveti Jurij v šolskem letu 2013/2014 od dneva pričetka gradnje župnišča v Svetem Juriju.**

**Pred glasovanjem je bilo prisotnih 13 članov** občinskega sveta, od tega je **13 članov glasovalo ZA**.

Sklep **JE BIL sprejet.**

Seja je bila končana ob 20.00

Zapisala Župan občine

Simona Janič Edvard Mihalič

**Zapisnik je bil zaključen s sklepom št. 238.**